પરંતુ આ મજા શહેરી શિયાળાની જેમ ઝાઝું ટકતી નથી અને ફિલ્મના લોચા રસ્તા પરના ખાડાઓની જેમ ઠેર-ઠેર દેખાવા લાગે છે. એક તો જેના માટે જૉન લિટરલી ખૂન કી નદિયાં બહાવી નાખે છે એ ટેણી સાથે તેનું બાપ-દીકરી જેવું ઇમોશનલ બૉન્ડિંગ દેખાતું જ નથી. એમાં સતત સનમાઇકા જેવો ચહેરો લઈને મૂંગા-મૂંગા ફર્યા કરતા જૉનનો વાંક છે. સામે પક્ષે ટેણી એટલુંબધું બોલે છે કે અમુક ઠેકાણે તો રીતસર ઓવરસ્માર્ટ લાગવા માંડે છે.